
Diszlexiás tanulók idegennyelv-oktatása többségi iskolában tanító nyelvtanárok szemszögéből

Dolgozatomban a sajátos nevelési igényű tanulók, azon belül is a diszlexiás tanulók
idegennyelv-oktatásának körülményeit vizsgálom többségi általános iskolákban tanító
nyelvtanárok szemszögéből.
A témát mindenképpen fontosnak gondolom, mivel egy tipikus fejlődésű tanulónak is komoly
nehézségeket okozhat egy idegennyelv elsajátítása, így elkerülhetetlen beszélni arról, hogy
mennyi nehézséggel jár/járhat egy diszlexiás gyermek kapcsán.
Kutatásomban főként a pedagógusok tájékozottságát, nyitottságát, szakmai felkészültéségét
vizsgálom a témával kapcsolatban.
Kvantitatív kutatásom során anonim kérdőív segítségével kerestem fel általános iskolákat,
illetve online csoportokat, kérve őket arra, hogy az idegennyelvet oktató pedagógusok töltsék
ki kérdőívemet. A kérdőívben explicit módon zárt, és nyílt kérdések is megtalálhatóak annak
érdekében, hogy minél sokrétűbb, minél érdekesebb eredményekhez jussak, megtudhassam
mi is valójában a diszlexiás tanulókat oktató nyelvtanárok véleménye.
A válaszok alapján elmondható, hogy a pedagógusok többsége nyitott, és érdeklődő a
diszlexiások megsegítésével kapcsolatban, azonban sokan rendelkeznek negatív
tapasztalatokkal a sajátos nevelési igényű gyermekek felmentéséhez kötődően. Ennek ellenére
legyen az élmény negatív, vagy pozitív, szinte kivétel nélkül minden kitöltő igyekszik
segítséget nyújtani annak érdekében, hogy minél könnyebb legyen az érintett tanuló számára
a tananyag értelmezése, megtanulása.
A jövőben a kutatást tovább folytatnám, esetleg esettanulmányokkal, személyes interjúkkal.
Szintén lényeges aspektusa az idegen nyelv oktatásnak, hogy a tanárképzés során mennyire
lenne hasznos a sajátos nevelési igényű tanulókról való ismereteket jobban beépíteni.

